ya iku jinis arsitektur lawang gerbang tradisional kang digawé kanggo tanda sawijining wilayah peribadatan agama Buddha ing Korea.[1][2] Iljumun digawé kanggo nglambangake perbatasan antarane kuil lan panguripan duniawi.[1] Gapura jinis iki duweni gerbang kang nglambangake lawang mlebu anuju kesucian kang kabèh pikiran duniawi kudu ditinggalake.[1] Iljumun luwih kerep ditemokake ing lawang gerbang mlebu kuil-kuil Buddha ing pegunungan.[1] Akeg-akehe arsitektur iljumun digawé kanthi saka loro utawa papat minangka panyangga. yèn dideleng saka sawijining pojokan kaya mbentuk garis tunggal.[1] Atap bangunan iljumun dikonstruksekake kanthi kayu kang disusun kanthi sesambungan lan nyangga bageyan gendhèng.[1] Iljumun diwenehi ornamen werna-werna kayata ijo, abang, lan kuning supaya luwih endah.[3] Teknik pewarnaan iki diarani dancheong.[3]